laion/Wikipedia-Exotic huggingface dataset:
Horst Sindermann

Horst Sindermann (5. september 1915 Dresden – 20. aprill 1990 Ida-Berliin) oli Saksa DV poliitik ja riigitegelane. Horst Sindermann sündis sotsiaaldemokraatliku poliitiku Karl Sindermanni perekonnas. 1929. aastal astus ta Saksamaa Kommunistlikku Noorsooühingusse. 1933. aasta juunis Horst Sindermann arreteeriti natsionaalsotsialistide vastase tegevuse eest ja mõisteti kaheksaks kuuks vangi. 1935. aastal mõisteti Sindermann riigireetmise ettevalmistamise eest kuueks aastaks vangi. Teda hoiti koonduslaagrites kuni 1945. aastani. 1945. aastal astus Horst Sindermann Saksamaa Kommunistlikku Parteisse, millest 1946. aastal sotsiaaldemokraatidega ühinemise järel sai Saksamaa Sotsialistlik Ühtsuspartei. Seejärel töötas ta ajalehtede Sächsische Volkszeitung ja Volksstimme peatoimetajana. Aastatel 1950–1953 oli ta Halles ilmuva ajalehe Freiheit peatoimetaja. Aastatel 1954–1963 oli Sindermann Saksamaa Sotsialistliku Ühtsuspartei Keskkomitee Agitatsiooniosakonna juhataja. 1963–1971 oli ta Saksamaa Sotsialistliku Ühtsuspartei Halle piirkonnaorganisatsiooni esimene sekretär. 1971–1973 töötas ta Saksa DV Ministrite Nõukogu aseesimehena. 1963. aasta jaanuaris sai Horst Sindermannist Saksamaa Sotsialistliku Ühtsuspartei Keskkomitee Poliitbüroo liikmekandidaat. Alates 1967. aasta aprillist oli ta Keskkomitee Poliitbüroo liige. 1963–1989 oli ta Rahvakoja (sisuliselt parlamendi) liige. 3. oktoobril 1973 valiti ta Saksa DV Ministrite Nõukogu esimeheks (sisuliselt peaminister). 29. oktoobril 1976 astus ta Ministrite Nõukogu esimehe ametikohalt tagasi ning asus täitma Rahvakoja presidendi (sisuliselt parlamendi juhataja) ametikohuseid. Rahvakoja president oli ta kuni 13. novembrini 1989. Keskkomitee Poliitbüroo liikme kohalt astus ta tagasi 8. novembril 1989. 1989. aasta 3. detsembril heitis Demokraatliku Sotsialismi Partei (nime muutnud Saksamaa Sotsialistlik Ühtsuspartei) ta oma ridadest välja. 1990. aasta jaanuaris ta arreteeriti, kuid vabastati varsti tervislikel põhjustel, ilma et talle oleks süüdistusi esitatud. Horst Sindermann : deutscher Politiker; SED-Politbüromitglied (1967-1989) Munzinger Sindermann, Horst Deutsche Biographie SED-Führungsgremien : Übersicht über die Mitglieder und Kandidaten des Politbüros des ZK der SED (1949-1989) Bundesarchiv. SED- und FDGB-Archivgut German Democratic Republic : Ministries, political parties, etc. rulers.org Horst Sindermann,born 5 September 1915 Dresden died 20 April 1990 Chronik der Wende Horst Sindermann whoswho.de
Kura tänav

‹ Kaart ajutiselt peidetud (?) › Kura tänav on tänav Tallinnas Nõmme linnaosas Raudalu asumis. Kura tänav algab Viljandi maanteelt, ristub Hao ja Kume tänavaga ning lõpeb Halu tänaval. Kura tänav on edela–kirdesuunaline ja ligikaudu 275 meetri pikkune. Tänava varasem nimi oli Muraka tänav. Praeguse nime sai Kura tänav 4. septembril 1970. Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 58
There's One in Every Crowd

"There’s One in Every Crowd" on Eric Claptoni kolmas sooloalbum. Salvestis ilmus RSO kaubamärgi all 1975. aasta märtsis. Plaat on stiililt lähedane eelmisele albumile "461 Ocean Boulevard", kuid edukuselt ei olnud ta samaväärne (ei jõudnud edetabelites esikümnesse ei USA-s ega Suurbritannias). Pärast eelmise albumi ilmumist ja sellele järgnenud kontserditurneed läksid Clapton ja tema saatebänd Jamaicale, et salvestada uut materjali. Uus album oli segu rock'n'roll'ist ja blues rock'ist, millel laulud "Swing Low, Sweet Chariot", "Little Rachel" ja "Don't Blame Me" olid reggae-stiilis. Kuna Clapton tarvitas järjest rohkem alkoholi ning saarel viibimine ei möödunud skandaalideta, oli kogu plaadi salvestamine muusikutele paras väljakutse. Allmusicu kriitik William Ruhlmann andis albumile ainult kaks tärni. "We've Been Told (Jesus Coming Soon)" (Willie Johnson/Traditsionaal) – 4:28 "Swing Low, Sweet Chariot" (traditsionaal, arranžeerija Eric Clapton) – 3:33 "Little Rachel" (Jim Byfield) – 4:06 "Don't Blame Me" (Clapton/George Terry) – 3:35a "The Sky Is Crying" (Elmore James) – 3:58 "Singin' the Blues" (Mary McCreary) – 3:26 "Better Make It Through Today" (Clapton) – 4:07 "Pretty Blue Eyes" (Clapton) – 4:45 "High" (Clapton) – 3:30 "Opposites" (Clapton) – 4:52 Eric Clapton – vokaal, elektri- ja akustiline kitarr, dobro George Terry – elektri- ja akustiline kitarr, taustavoaal Jamie Oldaker – trummid Dick Sims – orel, klaver ja elektriklaver Carl Radle – basskitarr, elektrikitarr Yvonne Elliman – vokaal Marcy Levy – taustavokaal Eestikeelne "Autobiograafia", lk 166–168, Olion 2009 Allmusic hinnang| Vaadatud 09.03.2014 UK edetabel| Vaadatud 09.03.2014 UK singlite edetabel| Vaadatud 09.03.2014 Eric Clapton, "Autobiograafia". Inglise keelest tõlkinud Siiri Sau. Olion, Tallinn 2009, 352 lk ISBN 9985-66-586-2 EC ametlik koduleht EC fänniklubi ajakiri diskograafia – MusicBrainz
Hao tänav

‹ Kaart ajutiselt peidetud (?) › Hao tänav on tänav Tallinnas Nõmme linnaosas Raudalu asumis. Hao tänav on Kura tänavalt algav ligikaudu 60 meetri pikkune loode-edelasuunaline umbtänav. Tänava endine nimi oli Paluka tänav. Praeguse nime sai Hao tänav 4. septembril 1970. Hao tänav on saanud nime Raudalu metsavahikoha mõjul ning on Halu tänava paarisnimi. Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 31 Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 267
Ratuš

Ratuš (ukraina keeles Ратуш) on küla Ukrainas Vinnõtsja oblastis Jampili rajoonis. Elanike arv on 730. Pindala on 2,57 km².
Mustmadu

Mustmadu (Pseudechis) on maoperekond. Mustmao perekonda klassifitseeritakse roomajate andmebaasis järgmised maoliigid: Pseudechis australis (Gray, 1842) Pseudechis butleri Smith, 1982 Pseudechis colletti Boulenger, 1902 Pseudechis guttatus De Vis, 1905 Pseudechis pailsei (Hoser, 1998) Pseudechis papuanus Peters & Doria, 1878 Pseudechis porphyriacus (Shaw, 1794) – austraalia mustmadu Pseudechis rossignolii (Hoser, 2000) Pseudechis weigeli (Wells & Wellington, 1987). Neid võib kohata Austraalias ja Uus-Guineas. Mustmadude perekonda liigitatud maod on inimeste suhtes mürkmadudeks liigitatavad, kuna nende (olenevalt liigist) hammustus võib kas kerge, mõõduka või ka raske astmega mürgistusseisundeid esile kutsuda. Peter Uetz & Jakob Hallermann, Pseudechis Roomajate andmebaas veebiversioon (vaadatud 09.03.2014) (inglise keeles) Loomade elu 5:298. J. Descotes,Human Toxicology, lk 781, 1996, Elsevier Science, ISBN 0 444 81 557 0, Google'i raamat veebiversioon (vaadatud 09.03.2014) (inglise keeles) Sissekanne ADW-s Sissekanne Catalogue of Life'is Sissekanne NCBI-s Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Pseudechis seisuga 09.03.2014.
Elav fossiil

Elav fossiil on taime- või loomaliik (vahel ka kõrgem takson), mis esineb nii fossiilina kui ka elusorganismina tänapäeval. Geoloogilise aja jooksul on elavad fossiilid väga vähe muutunud. Elavad fossiilid on enamasti mõne kõrgema ja kunagi laialt levinud taksoni ainsad allesjäänud reliktsed liigid. Tuntud elavad fossiilid on hõlmikpuu (Ginkgo biloba) ja vihtuimne kala latimeeria (Latimeria chalumnae). Arvatakse, et terminit "elavad fossiilid" kasutas esimesena Charles Darwin oma raamatus "Liikide tekkimine" (1859), pidades selle all silmas liike, kelle esindajad on elus ja näivad sarnanevat oma miljoneid aastat vanade esivanematega (fossiilidega). Darwin's theory of 'living fossils' gets support, London, 23. veebruar, 2017, PTI, [2017, märts 8]
Puukobra

Puukobra (Pseudohaje) on maoperekond. Puukobrade perekonda klassifitseeritakse roomajate andmebaasis järgmised maoliigid: Pseudohaje goldii (Boulenger, 1895) – ida-puukobra, Pseudohaje nigra Günther, 1858 – lääne-puukobra. Neid võib kohata Sahara-taguses Aafrikas. Loomade elu 5:303. Peter Uetz & Jakob Hallermann, Pseudohaje Roomajate andmebaas veebiversioon (vaadatud 09.03.2014) (inglise keeles) Sissekanne ADW-s Sissekanne Catalogue of Life'is Sissekanne IUCN-is Sissekanne Roomajate andmebaasis Sissekanne SITI-s Sissekanne veebisaidil Wikispecies Selles artiklis on kasutatud prantsuskeelset artiklit fr:Pseudohaje seisuga 09.03.2014.
Rhinoplocephalus

Rhinoplocephalus on maoperekond. Perekonda Rhinoplocephalus klassifitseeritakse roomajate andmebaasis üksainus maoliik: Rhinoplocephalus bicolor Müller, 1885. Neid võib kohata Lääne-Austraalias. Peter Uetz & Jakob Hallermann, Rhinoplocephalus Roomajate andmebaas veebiversioon (vaadatud 09.03.2014) (inglise keeles) Sissekanne ADW-s Sissekanne Catalogue of Life-s Sissekanne IUCN-is Sissekanne NCBI-s Sissekanne Roomajate andmebaasis Sissekanne SITI-s Selles artiklis on kasutatud prantsuskeelset artiklit fr:Rhinoplocephalus bicolor seisuga 09.03.2014.
Keila vald (Keila kihelkond)

Keila vald (saksa keeles Gemeinde Kegel) oli vald Keila kihelkonnas Harjumaal. Vallamaja asus Keilas. Keila vald moodustati 1866. aastal. 1890. aastal liideti sellega mitu väikevalda (sealhulgas Klooga, Laulasmaa, Lehola, Maeru, Meremõisa, Ohtu ja Karjaküla). 1938. aastal ühendati Keila vallaga Kloostri valda kuulunud Klooga ning Vääna valda kuulunud Türisalu ja Mõhku küla. Vallas sündisid Johannes Klesment, Jaan Ikmelt, Ursula Põks. 1939. aasta valdade reformiga läks valla maa-ala uue Keila valla koosseisu, välja arvatud talude nr. A-156, A-155, A-34, A-71–A-74 ja A-142, talude nr. A-96–A-99, 19 ja 20 lahustükkide, Tallinna metskonna Klooga metsandiku kvartaalide nr. 32 ja 36, Vääna metskonna Klooga metsandiku kvartaali nr. 29 maa-alad, mis läksid Padise valda. Maa-ameti kaardirakendused
Rivo Saaremäe

Rivo Saaremäe (sündinud 27. märtsil 1995 Viljandis) on eesti lauatennisist.
Eesti Näituste messikeskus

Eesti Näituste messikeskus on Tallinnas aadressil Pirita tee 28 asuv messikeskus. Keskust haldab Eesti Näituste AS. Keskus avati juulis 1960. Algul koosnes see 4 silikaatkividest ehitatud paviljonist ja oli mõeldud põllumajandusloomade eksponeerimiseks. NSV Liidu Rahvamajanduse Saavutuste Näituse eeskujul nimetati seda tollal Eesti NSV Rahvamajanduse Saavutuste Näituseks. 1977. aastal avati Soomest ostetud konstruktsioonidest Sinine paviljon ning 1994. aastal Valge paviljon. 1995. aastal moodustati erastamise tulemusena Eesti Näituste AS. Järgneval kahel aastal valmisid uued statsionaarsed messihallid C ning D. Tänapäeval korraldatakse messikeskuses peale messide ka näitusi, esitlusi, konverentse ja seminare. AS Eesti Näitused plaanib kolida näitusepaviljonid Piritalt Laagrisse. Messikeskuse alale rajab Metro Capital 26 elumaja (300 korterit), ühe lasteaia ja üksikute äripindadega uusarenduse. Meremess Ehitusmess 'Eesti ehitab' Sisustusmess 'Interjöör' Aiandusmess 'Aiandus' Ilumess 'Ilu sõnum' Turismimess 'Tourest' Toidumess 'Tallinn Food Fest' ja 'Tallinn Food Fair' Tallinn Motor Show https://web.archive.org/web/20160622091333/http://www.fair.ee/ettevottest/ (vaadatud 22.06.2016) Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 81. "Eesti Näituste paviljonide asemele võib kerkida kuni 26 elumaja" ERR, 22. aprill 2019 "Metro Capital rajab Eesti Näituste asemele skandinaavialiku elukvartali". www.ehitusuudised.ee. 26. jaanuar 2023. Vaadatud 27. jaanuaril 2023.{{netiviide}}: CS1 hooldus: url-olek (link) "Ürituste kalender". Vaadatud 21.07.2020. Messikeskus AS Eesti Näitused kodulehel
Põhja-Atlandi Nõukogu

Põhja-Atlandi Nõukogu on NATO "peamine poliitiline otsustamisõigusega organ", mis koosneb organisatsiooni liikmesriikide alalistest esindajatest. Nõukogu rajati Põhja-Atlandi lepingu 9. artikliga ning tegemist on NATO ainsa organiga, mis saab oma volitused otse lepingust. Põhja-Atlandi leping andis Põhja-Atlandi Nõukogule volitused erinevate funktsioonide täitmiseks vajalike täiendavate organite sisse seadmiseks (näiteks lepingu teiste osade rakedamiseks vajalik kaitsekomitee). Nõukogu kohtumisi võib korraldada kas riikide alaliste esindajate tasemel või liikmesriikide ministrite või valitsusjuhtide tasemel, kuid sõltumata sellest millisel tasemel nõukogu kokku tuleb, on tal samasugused volitused. Kuid ministrite osalemine suurendab tähtsust, mida liikmesriigid sündmusele omistavad ning annab tehtud otsustele kaalu ja nähtavust. Nõukogu kohtumised toimuvad kaks korda nädalas: igal teisipäeval mitteametliku lõunase arupidamisena ja igal kolmapäeval otsuseid vastu võtva istungina. Reeglina toimuvad kohtumised alaliste esindajate vahel ning alalised esindajad on iga delegatsiooi kõrgemad ametnikud ja üldiselt on tegemist kõrgema riigiametniku või kogenud saadikuga (kel on ka mainitud diplomaatiline ametiaste). Belgias asuvate saatkondade kaudu on NATO 28 liikmesriigil organisatsiooni juures omad diplomaatilised esindused. Põhja-Atlandi Nõukogu kohtumisi juhatab NATO peasekretär ning kui tarvis on langetada otsuseid, lepitakse tegevustes kokku üksmeelsuse ja ühiskokkuleppe alusel. Nõukogus ei toimu hääletamist või häälteenamusel põhinevat otsuste vastu võtmist. Iga nõukogu laua taga esindatud riik ning iga nõukogule alluv komitee säilitab täieliku suveräänsuse ja vastutuse enda otsuste eest. "The North Atlantic Council". NATO. "Mis on NATO?". 23.07.2009. Originaali arhiivikoopia seisuga 10.03.2014. Vaadatud 10.03.2014. NATO – Topic: The North Atlantic Council
Belbeki lennujaam

Belbeki lennujaam, tuntud ka kui Sevastopoli Belbeki rahvusvaheline lennujaam ja Belbeki rahvusvaheline lennujaam, on lennujaam Ukrainas Krimmi poolsaarel, Sevastopoli Nahhimovi rajoonis. Lennujaam on saanud nime Krimmi veerikkaima jõe Belbeki järgi. Lennuväli rajati II maailmasõja kolmandal aastal sõjaväelennuväljana. 1980. aastate II poolel lennujaama laiendati, mis tegi võimalikuks ka tsiviilkasutuse. Belbeki lennujaama tsiviilkasutus lõppes täielikult Krimmi annekteerimisega Venemaa poolt 2014. aastal. 2014. aasta 28. veebruari öösel umbes kella 3 paiku hõivas lennujaama mitmesajameheline relvastatud Vene sõjaväelaste üksus. Juurdepääsuteed lennujaama suleti ja võeti relvastatud valve alla. Blokeeriti lennujaama navigatsioonisüsteemid. 2014. aasta 11. märtsil seadis kohalolev Ukraina väeosa (sõjaväeosa А-4515, воинская часть А-4515) toimunust ja toimuvast teavitamiseks üles veebisaidi. 2014. aasta 22. märtsil piiras Vene Föderatsiooni sõjavägi kohalejäänud Ukraina väeosa soomustehnika toel ümber ja esitas ultimaatumi: pange relvad lähima tunni jooksul maha ja andke alla, vastasel korral algab rünnak väeosale. 2014. aasta 22. märtsi õhtuks langes Belbekis olnud Ukraina sõjaväeosa väidetavalt täielikult Vene Föderatsiooni sõjaväe kontrolli alla. Lennuväljal baseerub Venemaa Lõuna sõjaväeringkonna 38. hävituslennuväe rügement. Great Circle Mapper "В Правительстве определили аэропорты федерального назначения". 23. aprill 2016. Originaali arhiivikoopia seisuga 24. aprill 2016. Vaadatud 11. mail 2016. В Севастополе аэропорт "Бельбек" захвачен "300 військових з автоматами заблокували аеропорт під Севастополем". УНИАН. 28.02.2014. Originaali arhiivikoopia seisuga 2.03.2014. Vaadatud 10.03.2014. Российские военные захватили ГП «Крымаэрорух» На аеродроми Криму сідають російські літаки, біля Симферополя пересувається колона БТР, 28.02.2014 As it happened: Ukraine crisis Key Points BBC News Online Войсками РФ поставлен ультиматум: в течение часа сложить оружие и сдаться, иначе начнётся штурм части! 2014.03.22 1:12 Ukrainian military bases targeted in Crimea BBC News Online 22. märts 2014 17:24. BBC World News, Live, 19:29.  Belbeki lennujaam – pildid, videod ja helifailid Wikimedia Commonsis Sevastopol (Belbek) (aviapages.ru) Skyvector aeronautical charts: UKFB Sevastopol'/Bel'Bek Airport (skyvector.com) Lentokonekuvia Sevastopolin Belbekin lentoasemalta (airliners.net) Ukraine accuses Russia of 'armed invasion' after Crimea airports blockaded (telegraph.co.uk) Rossijskije vojennoslužaštšije vzjali pod kontrol aeroport Sevastopolja (lenta.ru)
Müstiline Venemaa

"Müstiline Venemaa" on Vikerraadio saatesari, mis on pühendatud Venemaa ajaloole ja mille autor on David Vseviov. Saatesari sai alguse veebruaris 1997. Kuni surmani (31. detsembril 2003) oli saate kaasautor, toimetaja ja saatejuht Terje Soots. Saates on käsitletud Venemaa keisreid ja keisrinnasid ning Bütsantsi keisreid (viimastest kokku 112 saadet), praegu käimasolev tsükkel käsitleb Venemaa ja Nõukogude Liidu ajalugu alates 1917. aastast. 11. novembril 2008 oli eetris 1. saade J. Stalinist ja tema ajast. "Müstiline Venemaa" on Vikerraadio üks populaarsemaid saatesarju. Aastal 2004 oli see kuulajaküsitluse põhjal "Rahva teenrite" järel populaarsuselt teisel kohal. Kolmel aastal on see tunnistatud parimaks saateks. Saade oli nii 2015. aasta novembri kui ka 2020. aasta oktoobri seisuga eetris pühapäeviti kell 11.20, kordusena kell 21.20. Internetis on kuulatav ka saadete arhiiv. Vikerraadio kodulehelt ja mobiiliäpist on 2020. aasta seisuga seda kuulatud ligi 4,5 miljonit korda Saate materjalide põhjal on algatatud raamatusari "Venemaa – lähedane ja kauge", millest on ilmunud raamat "Bütsantsi keisrid". 1. novembril 2020 on eetris 900. saade. "Kui hästi tunned müstilist Venemaad? Testi oma teadmisi!" ERR, 27. oktoober 2020 Jüri Laulik. "Terjele". Nädal, 2004 (David Vseviovi mälestused koostööst Terje Sootsiga) Ametlik koduleht Saatesarja arhiiv Vikerraadio kuulajate lemmiksaade on «Müstiline Venemaa». Postimees, 3. aprill 2010
Simferopoli lennujaam

Simferopoli rahvusvaheline lennujaam (krimmitatari keeles Aqmescit Halqara Ava Limanı) on lennujaam Ukrainas Krimmi poolsaarel, mõne kilomeetri kaugusel Simferopoli keskusest kagus. Aastatel 1981–1989 teenindas liini Tartu-Kiiev-Simferopol Jak-40. Aastatel 1981–1989 ja 2006. aasta märtsist kuni 2008. aasta septembrini oli käigus Estonian Airi liin Tallinn–Simferopol. Nõukogude ajal lendas lennuk Krimmi kaks korda päevas. Alates 2014. aasta 28. veebruarist valvavad lennuväljal korra järele automaatidega relvastatud inimesed. Nelja kilomeetri kaugusel Simferopoli lennujaamast põhjaloodes asub VF kasutuses olev Gvardiiske sõjalennuväli. 2014. aasta 18. märtsil toimus rünnak lennuväljal dislotseerunud Ukraina sõjaväeüksuse vastu, nõndanimetatud Simferopoli intsident, mille käigus tulistati surnuks kaks inimest, valvepostil olnud Ukraina lipnik ja nn Krimmi omakaitse liige. Need olid 2014. aasta Krimmi kriisi esimesed ohvrid. Teiste lennujaama Venemaa poolt ülevõtmist mittetunnustavate rahvusvaheliste organisatsioonide seas on ka Eurocontrol. "World Aero Data". Originaali arhiivikoopia seisuga 10. märts 2014. Vaadatud 10. märtsil 2014. Ukraine crisis: 'Russians' occupy Crimea airports BBC Ukraine accuses Russia of deploying troops in Crimea BBC В аэропорту Симферополя заметили несколько десятков автоматчиков Российские военные захватили ГП «Крымаэрорух» During the storm of the 13th photogrammetric center of the Main Administration operational support to the Armed Forces of Ukraine in Simferopol, on the post died ensign Serhiy Viktorovych Kokurin. Ministry of Defense of Ukraine. March 20, 2014] "Arhiivikoopia". Originaali arhiivikoopia seisuga 22. märts 2014. Vaadatud 22. märtsil 2014.{{netiviide}}: CS1 hooldus: arhiivikoopia kasutusel pealkirjana (link)  Simferopoli lennujaam – pildid, videod ja helifailid Wikimedia Commonsis Koduleht (vene ja inglise keeles)
Odessa lennujaam

Odessa rahvusvaheline lennujaam (ukraina keeles Міжнародний аеропорт «Одеса») on lennujaam Ukrainas Odessa oblastis, 7,5 kilomeetri kaugusel Odessa keskusest edelas. Alates 2016. aasta kevadest lendas Tallinna-Odessa liinil Nordic Aviation Group. Lennuliin lõppes 2018. aastal. 30. aprillil 2022 tabas Vene rakett äsja valminud lennurada, hävitades selle. Ukraina ametnikud teatasid, et kasutati Bastion-tüüpi raketti, ja et keegi ei saanud viga. Vene sõjavägi kinnitas hiljem rünnaku põhjustamist. "World Aero Data". Originaali arhiivikoopia seisuga 10. märts 2014. Vaadatud 10. märtsil 2014. Аэропорт Одесса увеличил пассажиропоток на 18% в 2013 году  Odessa lennujaam – pildid, videod ja helifailid Wikimedia Commonsis Koduleht (vene, ukraina ja inglise keeles) Satelliidipilt lennujaamast
Oliiv (anatoomia)

Oliiviks (ladina keeles oliva, mitmus olivae) nimetatakse paljude selgroogsete loomade koljuõõnes paiknevat piklikaju osa. Oliivid paiknevad inimestel munajate moodustistena (paksenditena) piklikaju eesmis-külgmisel pinnal ja neis paiknevad oliivituumad (nuclei olivares). "Meditsiinisõnastik" 542:2004. Sissekanne Terminologia Anatomicas A14.1.04.008: Oliva. Oliiv
Oliva

Oliva on asula ja vald Hispaanias Valencia provintsis Safori maakonnas. Pindala on 59,93 km², elanike arv 27 787 (2013).
Saint Lucia lipp

Saint Lucia lipp võeti kasutusele 1. märtsil 1967 pärast Saint Lucia iseseisvumist. Sinine sümboliseerib lipul Kariibi merd, valge kolmnurk saart, kollane kolmnurk liivaranda ja must kolmnurk Pitoni vulkaani. 1967–1979 1979–tänapäevani Saare, lk 85 Tiit Saare Lipud enne ja nüüd Koolibri 1998 ISBN 9985006046 The Flag of Saint Lucia (inglise k) Lipu info Saint Lucia valitsuse kodulehel
Aivo Prükk

Aivo Prükk (sündinud 22. septembril 1972 Tartus) on eesti luterlik vaimulik. Ta lõpetas aastal 1990 Maarja Keskkooli, aastal 1994 Eesti Põllumajandusülikooli (metsamajanduse erialal) ning aastal 2013 Tartu Teoloogia Akadeemia. TÜ usuteaduskonnas õpib aastast 2019 magistriõppes. Ordineeriti 4. septembril 2005 diakoniks. Õpetajaks ordineeriti ta 31. oktoobril 2013. Ta oli aastatel 2005–2013 EELK Maarja-Magdaleena Koguduse diakon ja on aastast 2013 sama koguduse õpetaja ning aastast 2023 ka Tartumaa abipraost. Ta oli EELK Kirikukogu liige aastatel 2017–2021. Prükk on olnud üks Piibel.NET lehekülje väljatöötajatest ning ajalehe Eesti Kirik kodulehe looja. Tema tööd on tunnustatud EELK tänukirjaga (2020). Prükk on abielus, peres on kaks poega. Kätlin Liimets. "Õpetaja Aivo Prükk: kui ma ka teed ei tea, Sul tuntud ta …" Eesti Kirik, 26. oktoober 2022 Tiiu Pikkur. "Preestri pühasse ametisse seatud" Eesti Kirik, 6. november 2013
Bocksbeutel

Bocksbeutel on veinipudeli tüüp, kus pudel on lame ja ellipsikujuline. Seda pudelit kasutatakse väga sageli Saksamaal Frangimaa veinipiirkonnas. Ligikaudu 40% Frangimaal toodetud veinidest pannakse seda tüüpi pudelitesse.
Frangimaa veinipiirkond

Frangimaa veinipiirkond on üks kolmeteistkümnest Saksamaa veinipiirkonnast. Veinide valmistamise ajalugu ulatub seal vähemasti 1200 aastat tagasi. See on ainuke veinipiirkond, mis asub Baierimaal. Viinapuuistanduste all on 6100 hektarit maad ja 90 protsendil sellest kasvatatakse valgeid viinamarju. Frangimaa veinipiirkond jaguneb kolmeks alampiirkonnaks: Maindreieck, Mainviereck, Steigerwald. Frangimaa veinid eristuvad teistest Saksamaa veinidest selle poolest, suur osa neist pannakse lamedasse ellipsikujulisse pudelisse, mida nimetatakse Bocksbeutel. Frangimaa on ainuke veinipiirkond, kus silvaner domineerib riislingi ees. Silvaneri kutsutakse seal hellitavalt Frangimaa kuningaks. Selle veini headusest räägib ka fakt, et Frangimaalt pärit Silvaner Beerenauslese veini kasutati 1953. aastal kuninganna Elizabeth II kroonimistseremoonia ajal. Vastav vein pärines Iphofer Julius Echter Bergi veinaiast. "Frangimaa veinid", aprill 2014
Profaanarhitektuur

Profaanarhitektuur on ilmaliku funktsiooniga arhitektuur (nt kindlused, lossid, paleed, elamud, tootmishooned jne). Profaanarhitektuuri olulise osa moodustavad sõjalised ehitised - linnused, linnakindlused, kindlused. Suurt kunstilist tähendust on nähtud valitsejate ja valitsuste lossides ning linnade raekodades. 20.sajandil hakati olulist kunstipära nägema ka tavalistes elamutes ja tööstusehitistes. Profaanarhitektuurile vastandub sakraalarhitektuur.